Araz Abdullayev

Araz Abdulla oğlu Abdullayev (1992-yil 18-aprelda tugʻilgan) — ozarbayjonlik futbolchi, Ozarbayjonning „Sumgayit“ klubi va Ozarbayjon terma jamoasida qanot himoyachisi sifatida oʻynaydi.

Jamoalardagi faoliyati

Dastlabki yillar 
Bokuda tugʻilgan Abdullayev 2007-yilning yanvaridan 2008-yilning dekabrigacha Bokuning „Neftchi“ yoshlar jamoasida oʻynagan. U 2008-yil 5-oktyabrda „Neftchi“ safida ilk oʻyinini o‘tkazadi. 2011-yilning noyabr oyida Bokuning „Neftchi“ jamoasi oʻzining 1000-golini nishonlaydi va bu golni Araz Abdullayev kiritadi.

Everton 
Angliya Premer ligasining „Everton“ jamoasi 2010-yil 4-iyul kuni futbolchi bilan kelishuvga erishadi. Bu shartnomaga koʻra, agar Abdullayev ishlashga ruxsat olsa, keyingi ikki yil ichida u bilan shartnoma imzolash imkoniyati berilar edi. 21-sentyabrda u 2011-yilning yanvarida transfer oynasi ochilganda yana ikki mavsumni oʻtkazish imkoniyati bilan dastlabki uch yillik shartnoma imzolashi eʼlon qilinadi. 2011-yilning 7-yanvarida „Everton“ Abdullayev bilan uzoq muddatli shartnoma imzolaganini eʼlon qiladi.Garchi shartnoma muddati oshkor etilmagan boʻlsa-da, unga ishlash uchun ruxsatnoma berilgani va unga Ozarbayjon Premer-ligasi yakuniga qadar „Neftchi“da oʻynashga ruxsat berilgani aniq edi. U 2011—2012-yilgi Premer-liga oʻyinlari uchun Evertonga qoʻshildi va 2011-yilgi Lev Yashin kubogida „Everton Reserves“da „Frayburg“ga qarshi mavsumdagi birinchi oʻrtoqlik uchrashuvida maydonga tushdi.

Panionios ijarasi 
201-yilning 27-dekabrida Abdullayev „Panionios“ jamoasiga mavsumiy ijara asosida oʻtadi. U 2011-yilning 30-dekabrida "Koropi "ga qarshi oʻrtoqlik uchrashuvida oʻyinning 61daqiqasida maydonda harakat qilib, oʻzining jamoadagi birinchi oʻyinini oʻtkazadi. Abdullayev 2012-yilning 3-yanvarida „Panionios“ safida „Asteras Tripoli“ga qarshi o‘yinda Gretsiya Superligasidagi birinchi oʻyinida maydonga tushadi.

Neftchi safiga qaytishi 

Abdullayev 2012-yilning yozida Bokuning „Neftchi“ klubiga qaytadi va tez orada asosiy tarkib futbolchisiga aylanadi. 2012—13-yilgi mavsumda u oʻz jamoasiga UEFA Yevropa ligasining guruh bosqichiga chiqqan birinchi Ozarbayjon jamoasi boʻlishiga yordam beradi. „Neftchi“ „Internazionale“, „Rubin“ va „Partizan“ kabi jamoalar bilan birga „H“ guruhidan joy oladi. Araz UEFA Yevropa Ligasi guruh bosqichida beshta oʻyinda maydonga tushadi. Jumladan, 2012-yilning 20-sentyabrida Abdullayev UEFA Yevropa ligasi guruh bosqichining „Partizan“ga qarshi o‘yinida 78-daqiqada Flavinyo o‘rniga maydonga tushiriladi. Oʻsha mavsumda Bakuning „Neftchi“ jamoasi ham Ozarbayjon Premer-ligasida, ham Ozarbayjon kubogida gʻolib chiqadi. Abdullayev 2013—2014 -yilgi mavsumda „Neftchi“ bilan yana bir bor mamlakat kubogini qo‘lga kiritgan. 2014—2015 va 2015—2016-yillarda esa final o‘yinida „Qarabağ“ga yutqazib, ikkinchi o‘rinni egallagan. „Neftchi“da oʻtkazgan 4,5 yil davomida Araz Abdullayev barcha turnirlarda jami 173 ta oʻyin oʻtkazib, 25 ta gol urgan.

Araz Yevropadagi ilk golini 2014-2015-yilgi UEFA Yevropa Ligasi ikkinchi saralash bosqichida sloveniyalik Koper darvozasiga kiritadi. U klubning Yevropadagi o‘yinlarining 25 tasida maydonga tushib, 3 ta gol uradi.

Gabala 
2016-yilning 31-dekabrida Abdullayev „Gabala“ bilan ikki yillik shartnoma imzolaydi. Abdullayev „Gabala“ safida Ozarbayjon Premer-ligasidagi birinchi oʻyinini 2017-yilning 28-fevralida „Kapaz“ga qarshi safar uchrashuvida oʻtkazadi.

Anortosis ijarasi 
2017-yilning 12-avgust kuni „Anorthosis“ Abdullayev bilan mavsumiy ijara shartnomasini imzolaganini eʼlon qiladi. 2017-yilning 20-avgustida Abdullayev Kipr birinchi divizionida „Anorthosis“ safida, „Nea Salamis“ga qarshi safar oʻyinida debyut qiladi. U „Anorthosis“ safidagi ilk golini 2017-yilning 25-noyabrida Kipr birinchi divizioni doirasidagi AEL Limassolga qarshi o‘yinda kiritadi.

Panionios 
2018-yilning 7-iyulida Abdullayev Superliga vakili Panionios bilan ikki yillik shartnoma imzolaydi.

Qarabağ ijarasi 
2018-yilning 31-avgust kuni „Qarabağ“ Abdullayev bilan ikki yillik ijara shartnomasini imzolaganini eʼlon qildi.

Boluspor 
2020-yilning 15-sentyabr kuni Abdullayev Turkiyaning „Boluspor“ jamoasi bilan 1+1 yillik shartnoma imzolaydi.

Sumgayit 
2022-yilning 15-yanvarida Abdullayev „Sumgayit“ bilan 2021/ 22-yilgi mavsum oxirigacha, qo‘shimcha ikki yil muddatga shartnoma imzoladi.

Xalqaro faoliyati 

Klublar miqyosida bir qator ajoyib oʻyinlardan soʻng Abdullayev 2008-yilning 11-oktyabrida Finlandiyaga qarshi JCh-2010 saralashi doirasidagi oʻyin uchun Ozarbayjon terma jamoasiga chaqirildi va bu uni Ozarbayjon terma jamoasi tarixidagi eng yosh terma jamoa futbolchisiga aylantirdi. Bu vaqtda Abdullayev 16 yosh 4 oylik edi.

2017-yilning 9-martida u Ozarbayjon milliy terma jamoasi safidagi birinchi xalqaro golini Jassim Bin Hamad stadionida Qatarga qarshi o‘rtoqlik uchrashuvida kiritadi.

Faoliyati statistikasi

Klub

Xalqaro

Xalqaro gollari

Yutuqlari 
Neftchi Baku

 Ozarbayjon Premer-ligasi : 2010—2011, 2012—2013
 Ozarbayjon kubogi : 2012—2013, 2013—2014

Qarabağ

 Ozarbayjon Premer-ligasi : 2018—2019, 2019—2020

Manbalar 

Ozarbayjon futbolchilari
Yashayotgan insonlar
1992-yilda tugʻilganlar